### LØBENDE INFORMATION OM LEKTIER

###  HERUNDER RETNINGSLINJER VEDR. UGEPLANER

Det forventes, at elever på Borup Privatskole møder undervisningsparate. Med undervisningsparate forstås bl.a., at lektier og anden forberedelse til skoledagen er i orden.

Afhængigt af den enkelte elevs faglige niveau og arbejdshastighed, kan der forventes daglige lektier af svingende omfang fra 1. klasse og opefter.

Elever i indskolingen tilbydes lektiecafé som en del af skolens SFO-tilbud. Der tilbydes således lektiehjælp af pædagogerne i SFO’en dagligt i 6. lektion. Elever på mellemtrinnet og i udskolingen tilbydes lektiehjælp to lektioner ugentligt.

Den enkelte lærer orienterer løbende eleven og hjemmet om lektier og andre relevante forhold vedr. den daglige undervisning. I indskolingen foregår denne orientering hovedsaligt via ugeplanen. På mellemtrinnet og udskolingen kan ugeplanen erstattes af andre former - eks. elevstyret lektielog.

Ved afvigelser fra ugeplansordningen, orienterer klasselæreren forældre og elever om de gældende aftaler for ordningen.

Ved brug af ugeplan gælder følgende:

Klasselæreren sørger for, at ugeplanen udgives senest fredag forud for den uge, planen vedrører.

Lektier mm. føres i ugeplanen i så god tid i forvejen som muligt, men der kan løbende forekomme tilføjelser i ugeplanen om mindre omfangsrige dag til dag lektier, ligesom der kan forekomme afvigelser i forbindelse med fravær mm.

Forældre og elever orienterer sig løbende i ugeplanen, som en del af den daglige forberedelse.

ML